Av en kommentator for Tjen Folket Media



SIANs aksjon med brenning av Koranen i Kristiansand har fått enormt mye oppmerksomhet i media de siste ukene, og det har pågått en debatt i flere norske aviser om hvordan man skal forholde seg til fascistenes aksjoner.

Koranbrenning i Kristiansand

Flere har argumentert for at fascistene bare ønsker oppmerksomhet og at man ikke burde gi dem det. Og at de som demonstrerer høylydt eller bruker vold mot fascistene går på limpinnen til fascistene, og at fascistene ønsker dette for å fremstille muslimer som voldelige. De foreslår heller at fascistene skulle få brent Koranen uten at noen brydde seg, og sier at det hadde vært mye bedre. Denne diskusjonen er ikke ny, og dukker opp nesten hver gang fascister og antifascister demonstrerer. Men denne gangen har internasjonalt diplomatisk drama løftet diskusjonen, og fascistenes aksjon har fått unormalt mye oppmerksomhet.

Som en del av denne diskusjonen skriver for eksempel Yasir Fawzi følgende i et innlegg på NRK:

“De hjalp også SIAN med å oppnå målet sitt: Å nok en gang svekke islams omdømme. Med andre ord, de har gjort islam og fredelige muslimer en bjørnetjeneste. Reaksjonen som ble vist var akkurat det SIAN ønsket. Og da er det ikke rart at de ønsker å gjøre det igjen.”

og:

“Derfor, når SIAN skal demonstrere, uansett om de skal brenne Koranen eller ikke:

Ignorér dem.

La dem stå der alene med demonstrasjonen sin, så får politiet gjøre sin del av jobben.”

Tanken, at deres hatske handling ikke skulle fått oppmerksomhet og dermed nådd ut til og berørt flere, er nok godt ment. Og logikken fungerer kanskje om man ser på denne handlingen isolert. Men dette dreier som fascister, ikke verket til 12-åringer som ønsker oppmerksomhet. Ser man dette i lys av fascismens historie, så kan man ikke se det isolert. Om fascistenes rasistiske provokasjoner ikke får oppmerksomhet, hva stopper dem fra å strekke seg så langt at det ikke kan ignoreres? Skal vi ikke gi det oppmerksomhet om de velger å gå lengre, og gjør liknende aksjoner foran moskeer eller muslimers hjem? Ser vi på fascistenes historie av bokbrenninger, så peker det fram mot å ikke bare brenne en bok de har tatt med selv, men å samle inn bøker med tvang, forby dem og brenne dem. De fascistiske gruppene i Norge erklærer åpent at de vil forby islam, noe som peker på det samme. Å la være å gi det oppmerksomhet står i motsetning til den mye viktigere oppgaven, å kjempe mot fascistiske provokasjoner før de eskalerer. Fascistene i Norge har flere ganger vist seg villige til å bruke vold og terror for å få fram sitt budskap.

Demonstrasjon i Pakistan mot koranbrenningen i Norge

Offerrolle og fascismens natur

Noen sier at fascistene ønsker å bli angrepet og få oppmerksomhet. At de tjener på “offerrollen”. Det er helt klart at noen fascister tidvis fremstiller seg selv, eller helst hvite kvinner og barn, som ofre eller undertrykte i sin propaganda. Men denne taktikken er ikke fascistenes endelige mål, og det er heller ikke slik fascistene hovedsakelig styrker seg. De ønsker å fremstå som sterke. De ønsker selv å undertrykke sin fiender. Når fascistene opp gjennom historien har vunnet innflytelse, har offerrollen fort forsvunnet. De var stolte over at de kunne gjennomføre sine enorme marsjer uten motstand.

Det er ikke de som bekjemper fascistene som går på limpinnen. Det er kommentatorene som forsvarer SIANs frihet til å trakassere som er SIANs nyttige idioter. Det er kommentatorene som fordømmer aktiv motstand, som løper fascistenes ærend.

Videre kan vi stole på massene, og vi kan stole på at de kommer til å se fascismens ofre, heller enn å se fascismen som et offer. De breie og dype massene kommer ikke til å slutte seg til etnisk rensning fordi SIAN igjen viser seg som stakkarer som er helt avhengig av politiet for å få hetse muslimer.

Kommentarene grunner også i en feilaktig forståelse av fascismens natur. De framstiller en av fascistenes mange taktikker som den viktigste grunnen til at de vokser. Men fascismens røtter ligger i økonomi og klassekamp. Fascisme er et svar på krisa kapitalismen. Det er voldelig og despotisk forsvar av det råtnende systemet som trues av sosialistisk revolusjon. At fascismen vokser i verden nå er ikke tilfeldig, når den allmenne krisa i kapitalismens skjerpes og fordypes.

Noen anklager militante antifascister og fascister for å bidra til hverandres vekst, ved at “begge sider” dyrker konflikten mellom hverandre. Det finnes både sannheter og usannheter i dette. Men, man kan ikke se på dette som unødvendig konflikt, av samme type som fotballhooligan-vold som folk skaper og søker seg til for moro skyld eller fordi de ikke har noe bedre å gjøre. De fleste antifascister hadde selvsagt foretrukket både å fokusere på andre ting og å slippe å slåss, samt slippe forfølgelse og bøter fra politi og voldstrusler og terror fra fascistene.

Fascisme og kontrarevolusjon

Revolusjon og kontrarevolusjon vokser med hverandre, og fascismen er knytta til denne motsigelsen. Det er umulig å stoppe krisa i kapitalismen, systemet er råtnende og revolusjon og kontrarevolusjon er et veiskille som oppstår. Vårt mål kan ikke være å forhindre denne konflikten, det er en umulig oppgave, og derfor også en umulig taktikk for å stoppe fascismen. Vår oppgave må være å sikre at det er de revolusjonære og antifascismen som vinner denne kampen som begynner på gata i demonstrasjoner, men som til slutt er en kamp som bare kan vinnes med revolusjonær vold.

Det bør også fremheves et godt innlegg i debatten om å ignorere eller kjempe mot fascistene, på nettstedet Raud Tid: “Debatt: Det er rett å demonstrere mot rasisme”. Dette innlegget svarer utmerka på et innlegg i NRK som kritiserer en antirasistisk demonstrasjon mot SIAN i Bergen.

Kampkomiteen har også skrevet en viktig sak om hendelsen i Kristiansand:

Politiet beskytter fascistene

Når fascistene er på offensiven og ønsker å vinne ny mark, så kan vi ikke gi dem en millimeter! Vi må kjempe og gjøre motstand! De som viste motstand i Kristiansand fortjener hyllest, de viste at folket ikke ville tolerere koranbrenningen, som politiet ikke forsøkte å stoppe før massene selv grep inn mot fascistene!



Kjære leser,



Vi trenger din støtte for å fortsette å eksistere, og for å utvikle arbeidet videre. Vi trenger penger til lagringskapasitet, programvare og annen drift.



Liker du det vi skriver? Støtt oss da gjerne med et bidrag, stort eller lite, og gjør det gjerne til en fast støtte. Vi ønsker også tips og artikler velkommen, og vi setter stor pris på at du deler våre saker videre.



Ønsker du kontakt med andre revolusjonære? Skriv til oss gjennom vårt kontaktskjema, og vi formidler kontakt. Vi oppfordrer til å være varsom på nett, og anbefaler å bruke kryptert e-post samt TOR eller VPN.



